ai4bharat/Pralekha huggingface dataset:
सामाजिक न्याय एवं अधिकारिता मंत्रालय
77वें स्वतंत्रता दिवस के अवसर पर प्रधानमंत्री नरेन्द्र मोदी ने लालकिले की प्राचीर सेअपने संबोधन में कहा कि आने वाली विश्वकर्मा जयन्ती पर विश्वकर्मा योजना लॉन्च की जाएगी
उन्होंने कहा कि विश्वकर्मा योजना कोकरीब 13-15 हजार करोड़ रुपये से शुरु किया जाएगा
हम दिव्यांगजनों के लिए एक सुगम भारत के निर्माण के लिए काम कर रहे है: प्रधानमंत्री नरेन्द्र मोदी
हम पैरालिंपिक में भी हिन्दुस्तान का तिरंगा झंडा फहराने के लिए हमारे दिव्यांगजनों को सामर्थ्यवान बना रहे हैं इसके लिए खिलाडि़यों को स्पेशल ट्रेनिंग दी जा रही हैं: पीएम नरेन्द्र मोदी
77वें स्वतंत्रता दिवस के अवसर पर प्रधानमंत्री नरेन्द्र मोदी ने लालकिले की प्राचीर से अपने संबोधन में कहा कि आने वाले महीने में विश्वकर्मा जयन्ती पर विश्वकर्मा योजना लॉन्च की जाएगी। उन्होंने बताया कि यह योजना परम्परागत कौशल्य वोले लोग अर्थात वह लोग जो औजार से और अपने हाथ से काम करने वाले वर्ग यानि जो कि ज्यादातर ओबीसी समुदाय से है। जैसे कि सुथार हों, सुनार हों, राजमिस्त्री हों, कपड़े धोने वाले काम करने वाले लोग हों, बाल काटने वाले भाई-बहन परिवार, ऐसे लोगों को एक नई ताकत देने का काम करेगी। इस योजना का आरंभ लगभग13-15 हजार करोड़ रुपये के बजट से किया जाएगा।
लाल किले की प्राचीर से अपने भाषण में प्रधानमंत्री श्री नरेन्द्र मोदी ने कहा कि हम दिव्यांगजनों के लिए एक सुगम भारत के निर्माण के लिए काम कर रहे हैं। उन्होंने कहा कि हम पैरालिंपिक में भी हिन्दुस्तान का तिरंगा झंडा लहराने के लिए दिव्यांगजनों को सामर्थ्यवान बना रहे हैं। जिसके लिए खिलाडि़यों को स्पेशल ट्रेनिंग दी जारही हैं।
अपने भाषण में प्रधानमंत्री श्री नरेन्द्र मोदी ने कहा कि आज भारत के पास डेमोग्राफी है, डेमोक्रेसी है, और डाइवर्सिटी है। उन्होंने कहा कि डेमोग्राफी, डेमोक्रेसी और डाइवर्सिटी की ये त्रिवेणी भारत के हर सपने को साकार करने का सामर्थ्य रखती है।
ट्वीट
वित्त मंत्रालय
'सरकारी स्टॉक 4.26%, 2023', ‘सरकारी स्टॉक 5.85%, 2030' और सरकारी स्टॉक ‘6.76%, 2061' की बिक्री  के लिए नीलामी
भारत सरकार ने  'मूल्य आधारित नीलामी के माध्यम से 3,000 करोड़ रुपये  की अधिसूचित राशि के लिए सरकारी स्टॉक, 4.26%, 2023’  मूल्य आधारित नीलामी के माध्यम से 14,000 करोड़ रुपये  की अधिसूचित राशि के लिए सरकारी प्रतिभूति, 5.85% , 2030’  मूल्य आधारित नीलामी के माध्यम से 9,000 करोड़ रुपये  की अधिसूचित राशि के लिए सरकारी स्टॉक, ‘6.76% 2061’ की बिक्री  करने की घोषणा की है। भारत सरकार के पास उपर्युक्त प्रतिभूतियों में से प्रत्येक के सापेक्ष 6,000 करोड़ रुपये तक के अतिरिक्त अभिदान को बनाए रखने का विकल्प होगा। ये नीलामियां विविध मूल्य विधि का उपयोग करते हुए संचालित की जाएंगी। ये नीलामियां भारतीय रिजर्व बैंक, मुम्बई कार्यालय, फोर्ट, मुम्बई द्वारा कई मूल्य पद्धतियों का उपयोग करके 11 जून, 2021  को संचालित की जाएंगी।
स्टॉकों की बिक्री की अधिसूचित राशि के 5 प्रतिशत तक की राशि सरकारी प्रतिभूतियों की नीलामी में अप्रतिस्पर्धी बोली सुविधा योजना के अनुसार पात्र व्यक्तियों और संस्थाओं को आवंटित की जाएगी।
नीलामी के लिए प्रतिस्पर्धी और अप्रतिस्पर्धी दोनों बोलियां भारतीय रिजर्व बैंक की कोर बैंकिंग सोल्यूशन  प्रणाली पर इलेक्ट्रॉनिक प्रपत्र में 11 जून, 2021  को प्रस्तुत की जानी चाहिए। अप्रतिस्पर्धी बोलियां पूर्वाह्न 10.30 बजे से पूर्वाह्न 11.00 बजे के बीच और प्रतिस्पर्धी बोलियां पूर्वाह्न 10.30 बजे से पूर्वाह्न 11.30 बजे के बीच प्रस्तुत की जानी चाहिए।
नीलामियों के परिणाम की घोषणा 11 जून, 2021, 2021  को की जाएगी और सफल बोलीदाताओें द्वारा भुगतान 14 जून, 2021  को किया जाएगा।
ये स्टॉक भारतीय रिजर्व बैंक द्वारा समय-समय पर यथा संशोधित परिपत्र संख्या “आरबीआई/2018-19/25”, दिनांक 24 जुलाई, 2018, के तहत जारी “केन्द्र सरकार की प्रतिभूतियों में कब निर्गमित लेन-देन” संबंधी दिशा-निर्देशों के अनुसार “कब निर्गमित” कारोबार के लिए पात्र होंगे।
विज्ञान एवं प्रौद्योगिकी मंत्रालय
बैक्टीरिया की एक अनूठी विपरीत दिशा में गति के लिए नई सैद्धांतिक व्याख्या से अधिक कुशल कृत्रिम सूक्ष्म और नैनो-मोटर बनाने में मदद मिल सकती है
भारतीय वैज्ञानिकों ने हाल के एक अध्ययन में एक सैद्धांतिक मॉडल की खोज की है जो एक अनूठी प्रकार की ऐसी गति की व्याख्या करता है जिसे विपरीत दिशा में त्वरित गति  कहा जाता है और जिसे कुछ ऐसे बैक्टीरिया प्रदर्शित करते है जो अपने भोजन के लिए अन्य सूक्ष्मजीवों पर निर्भर हैं। इस विश्लेषण से दवा वितरण और जैव-छायांकन  में विपरीत गति  की अवधारणा का उपयोग करके अधिक कुशल कृत्रिम सूक्ष्म और नैनो-मोटर बनाने में मदद मिल सकती है।
जीवाणु बेतरतीब ढंग से दिशा बदलते हुए अपने आप को एक ऐसे वेग से आगे बढाते हैं जिसे सक्रिय गति से बढना कहा जाता है। जीवाणुओं की ऐसी गति के अलावा, इस तरह की गति सभी जीवित प्रणालियों में सूक्ष्म पैमाने पर कोशिका गतिशीलता से लेकर बड़े  पैमाने पर पक्षियों और मछलियों की विभिन्न प्रजातियों के समूहों के साथ-साथ नैनो- मोटर सहित कृत्रिम प्रणालियों और दानेदार पदार्थ वाले स्व-उत्प्रेरित तैराकों में पाई जाती है। यह सर्वव्यापी -संतुलन प्रणाली का एक महत्वपूर्ण उप-समूह बनाता है, जिसके लिए अभी तक कोई सामान्य सैद्धांतिक ढांचा मौजूद नहीं है। कुछ सूक्ष्मजीव, जैसे कि परभक्षी  बैक्टीरिया मायक्सोकोकस ज़ैंथस और सैप्रोट्रॉफ़िक बैक्टीरिया स्यूडोमोनास पुटिडा, एक अनूठी प्रकार की विपरीत /उलट सक्रिय गति का भी प्रदर्शन करते हैं, जिसमें दिशा के एक विसरित परिवर्तन के अलावा, इनकी गति भी बीच -बीच में पूरी तरह से अपनी जारी दिशा के विपरीत उलटी दिशा में हो जाती है। हालांकि, इस तरह की गति के सांख्यिकीय गुणों के बारे में सैद्धांतिक रूप से बहुत कम समझा गया है।
लेटर इन द फिजिकल रिव्यू ई के रूप में प्रकाशित एक हालिया अध्ययन में भारत सरकार के विज्ञान और प्रौद्योगिकी विभाग के अंतर्गत आने वाले स्वायत्तशासी संस्थानों- रमन रिसर्च इंस्टीट्यूट और एस.एन. बोस नेशनल सेंटर फॉर बेसिक साइंसेज, विज्ञान के वैज्ञानिकों के समूह ने ऐसे बैक्टीरिया द्वारा प्रदर्शित सक्रिय गति को उलटने की दिशा में प्रसार और वेग उत्क्रमण के परस्पर क्रिया से उत्पन्न अद्वितीय और अनूठे गतिशील चरणों का खुलासा किया है।
इस अध्ययन से एक प्रतिदर्श  का उपयोग करके स्थिति के वितरण और लक्ष्य की खोज-समय वितरण के लिए सटीक विश्लेषणात्मक परिणामों के माध्यम से इस तरह की गति की सैद्धांतिक समझ प्राप्त हुई। अध्ययन के लेखकों के अनुसार "यह मॉडल गत्यात्मक विपरीतता  के लाभ की व्याख्या करता है, अर्थात्, तेजी से फैलने के बाद खोज में भी तेजी आती है"। उन्होंने विस्तार से बताया कि कैसे उनके शोध में यह पता चला कि एम. ज़ैंथस बैक्टीरिया अपने प्रसार को बढ़ाने के लिए दिशात्मक उत्क्रमण पर निर्भर करता है और ई. कोलाई जैसे तेज गति बैक्टीरिया, जिसकी गति एक सेकंड में लगभग तीस माइक्रोन है , की तुलना में बहुत धीमी गति  के बावजूद अपने लक्ष्य की कुशलता से खोज कर लेता है। इसके अलावा, इस काम की सबसे महत्वपूर्ण खोज एक ऐसे नए चरण की भविष्यवाणी है जहां दो आयतीय  दिशाओं में प्रसरण को नियंत्रित करने वाले गतिशील गत्यात्मक नियम मौलिक रूप से बिलकुल भिन्न हैं।
रामानुजन फैलोशिप के तहत विज्ञान और इंजीनियरिंग अनुसंधान बोर्ड , भारत द्वारा आंशिक रूप से वित्त पोषित यह अध्ययन जिसमे सूक्ष्म गतिकी से शुरू होकर सक्रिय गति को उलटने की दिशा का सैद्धांतिक विश्लेषण शामिल है , बैक्टीरिया के विपरीत दिशा में गति करने की अन्य जटिल घटनाओं का अध्ययन करने वाले जीवविज्ञानियों और प्रयोगात्मक भौतिकविदों के लिए एक आधार बनेगा ।
प्रकाशन लिंक:
डीओआई: https://doi.org/10.1103/PhysRevE.104.L012601
रक्षा मंत्रालय
इलेक्ट्रॉनिक पेंशन पेमेंट ऑर्डर डिजि लॉकर के साथ एकीकृत
प्रमुख बातें:
- 23 लाख से अधिक रक्षा क्षेत्र के पेंशनरों को लाभ मिलेगा
- रक्षा पेंशनभोगियों का जीवन अधिक सुगम बनाने के लिए
- पेंशनभोगी तुरंत पेंशन भुगतान आदेश प्राप्त कर सकते हैं
भूतपूर्व सैनिक कल्याण विभाग, रक्षा मंत्रालय ने रक्षा पेंशनभोगियों के जीवन को आसान बनाने के लिए डिजि लॉकर के साथ प्रधान रक्षा लेखा नियंत्रक  पेंशन, इलाहाबाद द्वारा उत्पन्न इलेक्ट्रॉनिक पेंशन भुगतान आदेश  को एकीकृत किया है। यह सभी रक्षा पेंशनभोगियों को डिजि लॉकर से पीपीओ की नवीनतम प्रति की एक प्रति तुरंत प्राप्त करने में सक्षम बनाएगा। यह पहल डिजि लॉकर में पीपीओ का एक स्थायी रिकॉर्ड बनाएगी और साथ ही नए पेंशनभोगियों को पीपीओ तक पहुंचने में देरी के साथ-साथ एक भौतिक प्रति सौंपने की आवश्यकता को समाप्त करेगी।
तदनुसार पीसीडीए  इलाहाबाद को डिजि लॉकर प्लेटफॉर्म के माध्यम से 23 लाख से अधिक रक्षा पेंशनभोगियों के ईपीपीओ प्रदान करने के लिए एक सेवा प्रदाता के रूप में पंजीकृत किया गया है, जिससे रक्षा पेंशनभोगी दुनिया में कहीं से भी अपने ईपीपीओ का उपयोग कर पाएं।
रक्षा मंत्रालय
भारत- श्रीलंका संयुक्त "अभ्यास मित्र शक्ति का 8वां संस्करण आमापारा श्रीलंका में शुरू
भारत-श्रीलंका द्विपक्षीय संयुक्त अभ्यास मित्र शक्ति का 8वां संस्करण आज श्रीलंका के कॉम्बैट ट्रेनिंग स्कूल, अम्पारा में शुरू हुआ। दो सप्ताह तक चलने वाला यह अभ्यास 4 से 15 अक्टूबर 2021 तक आयोजित किया जा रहा है।
भारतीय सेना की टुकड़ी जिसमें इन्फैंट्री बटालियन ग्रुप के 120 सैन्यकर्मी शामिल हैं और श्रीलंकाई सेना की एक बटालियन इतनी ही संख्या में इस द्विपक्षीय अभ्यास में भाग ले रही है। अगले कुछ दिनों में दोनों देशों के सैनिक संयुक्त राष्ट्र के नियमानुसार अर्द्ध शहरी/ ग्रामीण वातावरण में संयुक्त आतंकवाद विरोधी अभियान चलाने के लिए सामरिक अभ्यासों में प्रशिक्षित होंगे, रिहर्सल करेंगे और आपस में अपने अनुभव साझा करेंगे।
भारतीय और श्रीलंकाई सेनाओं के वरिष्ठ सैन्य पर्यवेक्षक और गणमान्य व्यक्ति अभ्यास के सत्यापन चरण को देखेंगे। यह अभ्यास दोनों टुकड़ियों को अपने अभियानगत अनुभव और विशेषज्ञता को साझा करने के लिए एक आदर्श मंच प्रदान करता है, जबकि साथ ही भारत और श्रीलंका की सेनाओं के बीच अंतर-संचालन और सहयोग को व्यापक बनाने में भी महत्वपूर्ण भूमिका निभाता है।
एमजी/एएम/एबी
(Visitor Counter : 451
स्वास्थ्य एवं परिवार कल्याण मंत्रालय
कोविड-19 पर ताज़ा जानकारी
देश भर में अब तक कुल 3 करोड़ से अधिक लोग रिकवर  हो चुके हैं।
रिकवरी दर बढ़कर 97.22% हो गई है।
पिछले 24 घंटे के दौरान 39,649 मरीज ठीक हुए।
राष्ट्रव्यापी टीकाकरण अभियान के तहत अब तक 37.73 करोड़ टीके की खुराकें लगाई गईं।
भारत में पिछले 24 घंटों में 37,154 नए मामले सामने आए हैं।
भारत में सक्रिय मामलों की संख्या वर्तमान में 4,50,899 है।
सक्रिय मामले कुल मामलों का 1.46% हैं।
साप्ताहिक पॉजिटिविटी दर 5% से नीचे बनी हुई है, वर्तमान में 2.32% है।
दैनिक पॉजिटिविटी दर 2.59 प्रतिशत है, लगातार 29 दिनों से 3 प्रतिशत से कम है।
परीक्षण क्षमता में उल्लेखनीय वृद्धि हुई है। कुल 43.23 करोड़ परीक्षण किए गए।
एमजी /एएम/ केजे
(
विज्ञान एवं प्रौद्योगिकी मंत्रालय
इंडियन इम्यूनोलॉजिकल लिमिटेड, मिशन कोविड सुरक्षा के तहत कोवैक्सीन टीके के लिए औषधि पदार्थ का उत्पादन शुरू करेगा
वैक्सीन का उत्पादन बढ़ाने के लिए, सरकार ने कुछ सार्वजनिक क्षेत्र की कंपनियों को मिशन कोविड सुरक्षा के तहत अनुदान देने का निर्णय लिया है। ऐसी ही एक कंपनी हैदराबाद स्थित इंडियन इम्यूनोलॉजिकल लिमिटेड  है, जो सार्वजनिक क्षेत्र-पीएसयू कंपनी राष्ट्रीय डेयरी विकास बोर्ड की एक सहायक कंपनी है।
आईआईएल और भारत बायोटेक के बीच एक तकनीकी सहयोग समझौता किया गया है। इसके अंतर्गत आईआईएल, भारत बायोटेक को कोवैक्सीन टीके के निर्माण के लिए आवश्यक औषधि पदार्थ की आपूर्ति करेगी। इंडियन इम्यूनोलॉजिकल लिमिटेड के प्रबंध निदेशक, डॉ. के. आनंद कुमार ने कहा कि आईआईएल, 15 जून से कोवैक्सीन के लिए औषधि पदार्थ का उत्पादन शुरू करने और जुलाई तक भारत बायोटेक लिमिटेड को पहली खेप भेजने की योजना बना रहा है।
डॉ. आनंद कुमार ने कहा कि उन्हें उम्मीद है भारतीय इम्यूनोलॉजिकल प्रति माह लगभग 10-15 मिलियन खुराक के लिए औषधि पदार्थ का उत्पादन कर सकेगी। डॉ. आनंद कुमार ने कहा कि यह शुरू में 2-3 मिलियन खुराक के लिए औषधि पदार्थ का उत्पादन करेगी और आगे चलकर प्रति माह 6-7 मिलियन खुराक के लिए औषधि पदार्थ का उत्पादन बढ़ाया जाएगा।
डॉ. कुमार ने बताया कि वे हैदराबाद के पास आईआईएल की करकापटला विनिर्माण इकाई को औषधि पदार्थ के उत्पादन के लिए जैव सुरक्षा स्तर-3  की सुविधा में परिवर्तित कर रहे हैं और इसके लिए एक अन्य ब्लॉक का निर्माण भी कर रहे हैं। आईआईएल एक अन्य कोविड-19 वैक्सीन पर भी काम कर रही है और वर्तमान में पशुओं पर इस वैक्सीन के परीक्षण चल रहे हैं। वैक्सीन का मानव परीक्षण अगले साल तक शुरू होने की उम्मीद है।
आत्मनिर्भर भारत 3.0 मिशन के तहत भारत सरकार द्वारा स्वदेशी कोविड टीकों के विकास और उत्पादन में तेजी लाने के लिए कोविड सुरक्षा की घोषणा की गई थी। यह योजना जैव प्रौद्योगिकी विभाग द्वारा कार्यान्वित की जा रही है। इंडियन इम्यूनोलॉजिकल लिमिटेड , हैदराबाद को उत्पादन क्षमता बढ़ाने के लिए 60 करोड़ रुपये का अनुदान मंजूर किया गया है।
पत्तन, पोत परिवहन और जलमार्ग मंत्रालय
श्री सर्बानंद सोनोवाल ने जीरो वैली, अरुणाचल प्रदेश में सरकारी कल्याणकारी योजनाओं के लाभार्थियों से संवाद किया, कहा- सरकार ने नए भारत के पारिस्थितिकी रूप से जिम्मेदार विकास को आगे बढ़ाने के लिए पूर्वोत्तर को सर्वोच्च महत्व दिया है
केंद्रीय पत्तन, पोत परिवहन एवं जलमार्ग और आयुष मंत्रालय श्री सर्वानंद सोनोवाल ने आज अरुणाचल प्रदेश की जीरो वैली में हिजा और लेम्पिया गांवों में सरकार की कल्याणकारी योजनाओं के कई लाभार्थियों के साथ मुलाकात और संवाद किया। साथ ही उनके साथ विचारों का आदान प्रदान किया। लोगों के साथ संवाद करते हुए, केंद्रीय मंत्री ने इस बात पर जोर दिया कि प्रधानमंत्री श्री नरेन्द्र मोदी की अगुआई में सरकार नए भारत के पारिस्थितिकी रूप से जिम्मेदारी पूर्ण आर्थिक विकास को बढ़ावा देने के लिए पूर्वोत्तर को सबसे ज्यादा महत्व देती है। उन्होंने कहा कि जैसे-जैसे दुनिया पारिस्थितिकी और आर्थिक विकास के बीच संतुलन बनाने के लिए सतर्कता से आगे बढ़ रही है, पूर्वोत्तर की मुख्य भूमिका देश के लिए पारिस्थितिकी रूप से जिम्मेदार आर्थिक विकास को बढ़ावा देना है। केंद्रीय मंत्री ने कहा कि हमें अपने क्षेत्र में मौजूद पर्याप्त संभावनाओं को दोहन के लिए खुद को तैयार करना चाहिए, कौशल अपनाना चाहिए और इस अद्भुत अवसर का लाभ उठाने के लिए मंच विकसित करना चाहिए।
नए भारत के आर्थिक विकास में पूर्वोत्तर की भूमिका पर संबोधन देते हुए श्री सोनोवाल ने कहा कि प्रधानमंत्री नरेन्द्र मोदी के गतिशील नेतृत्व में लोगों को आखिरकार लाभ हो रहा है। साथ ही, सरकार की कल्याणकारी योजनाओं के माध्यम से उनकी जीवन सुगमता में सहायता मिली है।
उन्होंने कहा कि एक मजबूत, समृद्ध और गौरवान्वित नए भारत के विकास के हमारे विजन को आगे बढ़ाने के लिए सेवा सुशासन और गरीब कल्याण जारी रहेगा।
केंद्रीय मंत्री ने प्रधानमंत्री उज्ज्वला योजना  और प्रधानमंत्री आवास योजना  के लाभार्थियों के साथ संवाद किया।
केंद्रीय मंत्री ने स्थानीय लोगों, संगठनों के साथ ही कल्याणकारी योजनाओं के लाभार्थियों के साथ संवाद के लिए हिजा और लेम्पिया गांव का भ्रमण किया। उन्हें हिजा गांव में तारु तातुंग के घर पर शानदार अबोतनी भोजन परोसा गया।
प्रधानमंत्री कार्यालय
प्रधानमंत्री ने जम्मू एवं कश्मीर में आतंकी हमले में सुरक्षा कर्मियों की मृत्यु पर दुख व्यक्त किया
प्रधानमंत्री श्री नरेन्द्र मोदी ने जम्मू एवं कश्मीर में आतंकी हमले में सुरक्षा कर्मियों की मृत्यु पर गहरा दुख व्यक्त किया है। उन्होंने इस घटना का विवरण तलब किया है।
एक ट्वीट में प्रधानमंत्री कार्यालय ने कहा हैः
“प्रधानमंत्री श्री नरेन्द्र मोदी ने जम्मू एवं कश्मीर में हुये आतंकी हमले की पूरी जानकारी मांगी है। उन्होंने उन सुरक्षा कर्मियों के परिवारवालों के प्रति संवेदना व्यक्त की है, जो इस हमले में शहीद हो गये हैं।”
प्रधानमंत्री कार्यालय
प्रधानमंत्री ने जयप्रकाश नारायण को आज उनकी जन्म जयंती पर याद किया
प्रधानमंत्री ने नानाजी देशमुख को आज उनकी जन्म जयंती पर याद किया
प्रधानमंत्री श्री नरेंद्र मोदी ने लोकनायक जयप्रकाश नारायण और नानाजी देशमुख को आज उनकी जन्म जयंती पर नमन किया।
उन्होंने कहा कि “मैं लोकनायक जयप्रकाश नारायण को उनकी जयंती पर नमन करता हूँ। उन्होंने भारत की स्वाधीनता के लिए वीरता पूर्वक लड़ाई लड़ी और जब भारतीय लोकतन्त्र खतरे में था तब उन्होंने इसे संरक्षित करने के लिए विशाल जन आंदोलन का नेतृत्व किया। उनके लिए राष्ट्रीय हित और जन कल्याण सर्वोपरि था।
महान नानाजी देशमुख, लोकनायक जयप्रकाश के निष्ठवान अनुयायियों में से एक थे। उन्होंने जेपी के विचारों और आंदोलनों को लोकप्रिय बनाने में अनथक परिश्रम किए। ग्रामीण विकास के क्षेत्र में उनके द्वारा किए गए कार्य हमें प्रेरित करते हैं। प्रधानमंत्री, भारत रत्न नानाजी देशमुख को उनकी जयंती पर याद कर रहे थे।
प्रधानमंत्री ने कहा कि भारत को गर्व होता है कि इस भूमि पर लोकनायक जेपी और नानाजी देशमुख जैसे महान लोगों ने जन्म लिया। उन्होंने कहा कि आज का दिन देश के लिए उनके विचारों को पूरा करने की प्रतिबद्धता दोहराने का दिन है।
विद्युत मंत्रालय
एनएचपीसी द्वारा केंद्रीय विद्युत क्षेत्र के कर्मचारियों और उनके परिवार के सदस्यों के लिए बड़े पैमाने पर कोविड टीकाकरण शिविर का आयोजन किया गया
माननीय प्रधानमंत्री द्वारा कोविड टीकाकरण को बड़े पैमाने पर करने के आह्वान और केंद्रीय विद्युत और नवीन एवं नवीकरणीय ऊर्जा राज्य मंत्री  और कौशल विकास एवं उद्यमिता राज्य मंत्री, श्री आर के सिंह के द्वारा दिए गए निर्देशों के बाद, एनएचपीसी लिमिटेड, विद्युत मंत्रालय, भारत सरकार के अंतर्गत आने वाला सार्वजनिक क्षेत्र का केंद्रीय उपक्रम, ने अपोलो अस्पताल, नई दिल्ली के सहयोग से 18 से 19 मई, 2021 तक कर्मचारियों के लिए  राष्ट्रीय विद्युत प्रशिक्षण संस्थान , बदरपुर में दो दिवसीय टीकाकरण शिविर का आयोजन किया, इसमें विद्युत मंत्रालय, भारत सरकार, नवीन और नवीकरणीय ऊर्जा मंत्रालय , भारत सरकार और दिल्ली/एनसीआर क्षेत्र में विद्युत मंत्रालय और एमएनआरई के अंतर्गत आने वाले विभिन्न सीपीएसयू/संगठनों के कर्मचारियों के परिवार के सदस्यों  को भी शामिल किया गया। 45 से 60 वर्ष के बीच के छूटे हुए कर्मचारियों और उनके परिवार के सदस्यों को भी पहली खुराक प्रदान की गई।
श्री एके सिंह, सीएमडी, एनएचपीसी बदरपुर, दिल्ली में स्थित एनपीटीआई में आयोजित हुए कोविड-19 टीकाकरण शिविर के दौरान एनएचपीसी, एनपीटीआई और अपोलो अस्पताल के अधिकारियों के साथ
श्री एके सिंह, सीएमडी, एनएचपीसी ने पहले दिन टीकाकरण स्थल का दौरा किया और इस संकट के दौरान शिविर की स्थापना करने में एनएचपीसी टीम द्वारा दिखाए गए समर्पण के लिए उनके प्रति आभार व्यक्त किया। उन्होंने अपोलो अस्पतालों को सहयोग देने के लिए और एनपीटीआई को टीकाकरण शिविर के लिए स्थान उपलब्ध कराने के लिए धन्यवाद दिया।
एनएचपीसी द्वारा आयोजित किए गए दो दिवसीय टीकाकरण अभियान के दौरान शिविर में टीकाकरण कीसबसे बड़ी संख्या देखी गई, जिसमें एमओपी, एनएचपीसी, एनटीपीसी, इरडा, एनपीटीआई, भेल, आरईसी, टीएचडीसी, पीटीसी, सीवीपीपीपीएल, बीबीएमबी और यूपीएल के 1270 लोगों ने कोविशील्ड वैक्सीन की पहली खुराक प्राप्त की।
इस टीकाकरण शिविर का आयोजन विद्युत क्षेत्र के कर्मचारियों की सुरक्षा के लिए किया गया, जिससे 24x7 आधार पर बिजली की निर्बाध आपूर्ति सुनिश्चित की जा सके।
एमजी/एएम/एके/सीएस
(Visitor Counter : 175
स्वास्थ्य एवं परिवार कल्याण मंत्रालय
पांच महीने के अंतराल के बाद भारत में सबसे कम दैनिक नए मामले दर्ज किये गए
कुल सक्रिय मामलों की संख्या गिरकर 3.83 लाख पर पहुंची
मौतों की संख्या में स्थिर गिरावट; मौत का दैनिक आंकड़ा 400 के नीचे
भारत ने कोविड के खिलाफ जारी अपनी जंग में एक महत्वपूर्ण उपलब्धि हासिल की है। पिछले 24 घंटों में नए पुष्ट किए गए मामले लगभग 5 महीनों के बाद पहली बार 27,000  से नीचे आ गए हैं। पिछली बार 10 जुलाई, 2020 को 26,506 मामले सामने आए थे।
बड़ी संख्या में प्रत्येक दिन ठीक हो रहे कोविड रोगियों की संख्या और मृत्यु दर में निरंतर गिरावट के साथ, भारत में सक्रिय मामलों को में स्थिरता जारी है।
एक अन्य उपलब्धि में, भारत में सक्रिया रोगियों की संख्या आज गिरकर 4 फीसदी के नीचे आ गई है।
सक्रिय मामले घटकर 3.83 लाख पर पहुंच गए हैं। देश में कुल पॉजिटिव मामले 3,83,866 हैं और जो कुल मामलों का 3.96 फीसदी हिस्सा है।
देश में पिछले चौबीस घंटों के दौरान 39,045 24 रोगी ठीक हुए हुए हैं। इसकी बदौलत सक्रिय मामलों की संख्या में कुल 12,863 की गिरावट हुई है।
दैनिक नए ठीक होने वाले मामलों की बदौलत आज रिकवरी दर में भी सुधार आया और यह बढ़कर 94.59% पर पहुंच गई है। अभी तक कुल 91,78,946 मरीज ठोक हो चुके हैं।
ठीक होने वाले रोगियों की संख्या में 76.31% का योगदान दस राज्यों / केंद्र शासित प्रदेशों का है।
पिछले चौबीस घंटे के दौरान कोविड ठीक होने वाले रोगियों की संख्या में महाराष्ट्र 7,345 रोगियों की रिकवरीके साथ सबसेपहले स्थान है। इसके बाद केरल इस सूची में 4,705 , जबकि दिल्ली 3,818 का नंबर आता है।
दस राज्यों / केन्द्र शासित प्रदेशों ने नए मामलों में 72.50% का योगदान दिया है।
पिछले 24 घंटे के दौरान केरल में 3,272 मामले दर्ज किए हैं। जबकि महाराष्ट्र में 3,075 नए मामले औक पश्चिम बंगाल में 2,214 नए मामले दर्ज किए हैं।
पिछले 24 घंटे के दौरान कुल 385 रोगियों की मौत हुई है जिसमें 75.58 फीसदी योगदान दस राज्यों / केंद्र शासित प्रदेशों का है।
16.36% नई मौतें दिल्ली से हुई हैं, जहां 63 लोगों की मौत हुई है। पश्चिम बंगाल में भी 48 लोगों की मौत हुई जबकि महाराष्ट्र में 40 नई मौतें हुईं।
देश में दर्ज होने वाली दैनिक मौतों की संख्या में लगातार गिरावट देखी जा रही है। पिछले 24 घंटे के दौरान देश में 400 से कम नई मौतें दर्ज की गईं।
एमजी/ एएम/ केजे
(
रेल मंत्रालय
रेल मंत्रालय आईआईटीएफ पवेलियन में 'अयोध्या रेलवे स्टेशन' की थीम के साथ अपनी उपलब्धियों और प्रगति को प्रदर्शित कर रहा है
विजिटर्स विशेष सेल्फी बूथ 'आई एम एट रेलवे पवेलियन' पर तस्वीरें खींचकर अपनी यात्रा को यादगार बना सकते हैं
रेल मंत्रालय प्रगति मैदान, नई दिल्ली में 14 से 27 नवंबर 2022 के बीच आयोजित 41वें भारत अंतर्राष्ट्रीय व्यापार मेले -2022 में भाग ले रहा है। मंत्रालय ने हॉल नं. 5 को 'अयोध्या रेलवे स्टेशन' का थीम दिया है।
इसमें भारतीय रेलवे के कई पहलुओं पर प्रकाश डाला गया है, जहां फोटो, ट्रांसलाइट और मॉडल आदि के माध्यम से विभिन्न विषयों को उनके तकनीकी और संरचनात्मक विकास के साथ प्रदर्शित किया गया है।
रेलवे पवेलियन ने उत्तर प्रदेश में अयोध्या रेलवे स्टेशन के नए रूप की भव्यता को पेश किया है, जहां रेलवे खिलाड़ियों द्वारा जीते गए विभिन्न पुरस्कारों को प्रदर्शित करने वाली एक स्पोर्ट्स गैलरी है, वहीं बाहर की और भाप इंजन के युग से वंदे भारत तक और आगे बुलेट ट्रेन की ओर बढ़ रही यात्रा को दर्शाया गया है। 'आजादी की रेल गाड़ी और स्टेशनों' की थीम पर आधारित दीवारें स्वतंत्रता संग्राम और भारतीय रेलवे के बीच संबंधों को प्रदर्शित करती हैं। साथ ही इसमें कई मॉडल भी शामिल हैं, जैसे-
- श्री राम जन्मभूमि मंदिर से प्रेरित डिजाइन के साथ पुनर्विकसित अयोध्या रेलवे स्टेशन
• भारत की पहली बुलेट ट्रेन परियोजना, मुंबई-अहमदाबाद हाई-स्पीड रेल कॉरिडोर का साबरमती मल्टीमॉडल पैसेंजर हब और कास्टिंग यार्ड
• दुनिया का सबसे ऊंचा रेलवे आर्च ब्रिज, प्रतिष्ठित चिनाब ब्रिज, राष्ट्रीय परियोजना उधमपुर-श्रीनगर-बारामूला रेल लिंक का हिस्सा
• बीना सोलर पावर प्लांट, अपनी तरह का पहला सोलर प्रोजेक्ट जो ट्रेनों को चलाने के लिए 25 kV ओवरहेड इलेक्ट्रिकल उपकरण पर सीधे सौर ऊर्जा उत्पन्न और आपूर्ति करता है
• मेट्रो रेलवे, कोलकाता के ईस्ट-वेस्ट मेट्रो कॉरिडोर का भारत का पहला अंडरवाटर  रेल सिस्टम हिस्सा
• वंदे भारत एक्सप्रेस, भारत की पहली स्वदेशी सेमी हाई-स्पीड ट्रेन
रेलवे पवेलियन में हर आयु वर्ग के लिए कुछ न कुछ रुचिकर मिल सकता है। स्टेशन पुनर्विकास वीडियो प्रदर्शित करने वाली इंटरएक्टिव कंसोल आधारित स्क्रीन, भारतीय रेलवे के बारे में अधिक जानने के लिए फ्लिपबुक और शैक्षिक, सूचनात्मक और मजेदार होने के उद्देश्य से आकर्षक पुरस्कारों के साथ एक इंटरैक्टिव क्विज बच्चों के लिए मनोरंजक है।
आईआईटीएफ 2022 में रेलवे पवेलियन की यात्रा जानकारियों से भरी है। यहां विजिटर्स को नई पहलों से अवगत कराने के साथ साथ भारतीय रेलवे की प्रगति के बारे में भी बताया गया है।
विशेष सेल्फी बूथ 'आई एम एट रेलवे पवेलियन' पर तस्वीरें खींचकर अपनी यात्रा को यादगार बनाया जा सकता है।
प्रधानमंत्री कार्यालय
प्रधानमंत्री जम्मू में
प्रधानमंत्री द्वारा जम्मू में विजयपुर, सांबा में नए एम्स का शिलान्यास किया गया
प्रधानमंत्री ने कहा, जम्मू-कश्मीर मेडिकल कॉलेजों में 500 और सीटें जोड़ी जाएंगी
किश्तवाड़ में 624 मेगावाट की किरो हाइड्रो इलेक्ट्रिक परियोजना और 850 मेगावॉट रैटल हाइड्रो इलेक्ट्रिक परियोजना का उद्घाटन किया गया
जम्मू-कश्मीर क्षेत्र में नई बिजली परियोजनाएं युवाओं को रोजगार प्रदान करेंगी: प्रधानमंत्री
जम्मू क्षेत्र में कई विकास परियोजनाओं का आज अनावरण किया गया
प्रधानमंत्री श्री नरेंद्र मोदी ने आज जम्मू-कश्मीर की अपनी यात्रा के दूसरे चरण में, जम्मू का दौरा किया। उन्होंने राज्य में बुनियादी ढांचे को बढ़ावा देने के लिए विकास परियोजनाओं की एक श्रृंखला का अनावरण किया। प्रधानमंत्री आज लेह, जम्मू और श्रीनगर के एक दिवसीय दौरे पर हैं।
प्रधानमंत्री ने जम्मू यात्रा के दौरान सांबा के विजयपुर में एम्स की आधारशिला रखी। श्री मोदी ने कहा कि एम्स की स्थापना से लोगों को गुणवत्तापूर्ण स्वास्थ्य सेवा मिलेगी और इस क्षेत्र में स्वास्थ्य सेवा पेशागत लोगों की कमी दूर होगी। प्रधानमंत्री ने घोषणा की कि जम्मू-कश्मीर मेडिकल कॉलेजों में जल्द ही 500 और सीटें जोड़ी जाएंगी
प्रधानमंत्री ने आज यूनिवर्सिटी इंस्टीट्यूट ऑफ इंजीनियरिंग एंड टेक्नोलॉजी, कठुआ का उद्घाटन करते हुए खुशी जताई कि जम्मू के युवाओं को 10% ईडब्ल्यूएस कोटा से लाभ प्राप्त होगा।
उन्होंने जम्मू में भारतीय जन संचार संस्थान के उत्तरी क्षेत्रीय केंद्र परिसर के निर्माण की आधारशिला भी रखी। कैम्पस टीएमएटी जम्मू की स्थापना शैक्षणिक वर्ष 2012-13 में की गई थी और तब से यह एक अस्थायी भवन से काम कर रहा है।
प्रधानमंत्री ने जम्मू के किश्तवाड़ में 624 मेगावाट की किरू पनबिजली परियोजना और 850 मेगावॉट रैटल हाइड्रो इलेक्ट्रिक परियोजना की आधारशिला रखी। उन्होंने कहा, "क्षेत्र में नई बिजली परियोजनाएं युवाओं को रोजगार प्रदान करेंगी"। प्रधानमंत्री ने सौभाग्य योजना के तहत जम्मू और कश्मीर में परिवारों के 100% विद्युतीकरण की भी घोषणा की।
प्रधानमंत्री ने कश्मीर घाटी में कश्मीरी प्रवासी कर्मचारियों के लिए पारगमन आवास के निर्माण की आधारशिला रखी। उन्होंने घोषणा की कि विस्थापित कश्मीरियों को 3000 पदों पर नियुक्त करने के लिए काम जारी है। उन्होंने कहा, "भारत उन परिस्थितियों को नहीं भूलेगा जिनमें पंडितों को अपना घर छोड़ना पड़ा था।" उन्होंने कहा कि देश को उन लोगों के साथ निश्चित रूप से खड़ा होना चाहिए जिन्हें पड़ोसी देशों द्वारा सताया जा रहा है।
प्रधानमंत्री ने राष्ट्रीय नदी संरक्षण योजना  के तहत देविका और तवी नदियों के प्रदूषण को कम करने के उद्देश्य से परियोजना की आधारशिला रखी। इस परियोजना का मार्च 2021 तक पूरा होना निर्धारित है।
प्रधानमंत्री ने कहा कि हमारे जवानों की सुरक्षा के लिए सीमा पर 14000 बंकर बनाए गए हैं। उन्होंने कहा कि पिछली सरकार ने 500 करोड़ रुपये के अनुदान के साथ ओआरओपी के साथ छल करने की कोशिश की थी जबकि हमने 35000 करोड़ रूपये आवंटित किए हैं। उन्होंने कहा कि अगर पूर्व शासक सक्रिय रहे होते तो करतारपुर साहिब भारत का हिस्सा होता।
आज की जम्मू की यात्रा का एक और आकर्षण प्रधानमंत्री द्वारा सजवाल में चिनाब नदी पर 1640 मीटर चौड़ाई के दो लेन पुल का शिलान्यास किया जाना था। यह सजवाल और इंद्री पट्टियन की आबादी के लिए एक वैकल्पिक मार्ग प्रदान करेगा जिससे दोनों स्थानों के बीच यात्रा की दूरी 47 किलोमीटर से घटकर 5 किलोमीटर तक आ जाएगी। प्रधानमंत्री ने कार्यक्रम के दौरान कहा कि जम्मू-कश्मीर में संपर्क को बेहतर बनाने के लिए 40,000 करोड़ रुपये मंजूर किए गए हैं।
आर.के.मीणा/एएम/एसकेजे/एनके-177
(Visitor Counter : 313